Iki yo crito makhluk astral sing seneng ngrusuhi wong golek iwak... ning ora medeni: "Aku seneng pasang wuwu/icir neng kali cerak omahku Kulon Progo, ning saben esuk tak tiliki mesti wis kosong, berarti ono sing wis ndisiki ndudah wuwuku. Aku njur nyoba tangi mbengi pingin ngindhik sakjane sopo sing sok ndudah wuwu pasanganku. Alon2 aku mlaku karo ngendap-endap nyeraki lokasiku pasang wuwu. Lha tenan to.... ono bocah cilik2 loro lanag wadon isih balita do mangani wader lan urang sing ndudah seko pasangan wuwuku mau. Aku mung nunggoni sak cerake kono karo nyawang car loro do mangan iwak mentah sajake enak banget. Ora kroso aku ngentut mak peessss.... ora ono swarana ning ambune ora karuan kae. Lha bocah loro mau sajake mambu entutku terus sing siji alok: "Tut uyang" (entut urang), sing siji kondo: "Udu tut adeng" (entut wader). Cah loro debat seru: Tut uyang...., Tut adeng...., Tut adeng....., Tut uyang.....terus ora ono sing gelem ngalah. Aku ra iso ngampet ngguyu kepekso ngguyu cekikikan: qiqiqiqiqi..... .. Lha menthek loro kuwi langsung mlayu kabeh karo muni : Tuk uso.... tuk uso.... (Entut menungso). Ngono lur jarene mbah2ku ndisik crito "Menthek", lelembut sing seneng ndudah wuwu. --